Jonas Carlstedt

Jonas Johanson Carlstedt (30. elokuuta 1745 Helsinki – 21. helmikuuta 1809 Loviisa) oli suomalainen juristi, pormestari, valtiopäivämies ja porvariedustaja Suomen Pietariin matkanneessa lähetyskunnassa.

Henkilöhistoria

Työura ja perhe 
Carlstedtin vanhemmat olivat Jonas Arvidsson Carlstedt (Uudenmaan ja Hämeen läänin lääninkamreeri) ja Kristina Danielsdotter Juslenius. Jonas Carlstedt valmistui juristiksi ja toimi Turun hovioikeuden auskultanttina, Turun hovioikeuden ylim. kanslistina, varanotaarina sekä varatuomarina. Uransa viimeisinä vuosina hän toimi Loviisan pormestarina sekä porvariedustajana Norrköpingin valtiopäivillä vuonna 1800. Hän tuli myös Uudenmaan ja Hämeen läänin porvareiden edustajaksi Pietariin lähteneessä Suomen lähetyskunnassa vuonna 1808, mistä keisari Aleksanteri I myönsi hänelle lähetyskunnan mitalin.

Carlstedt kuoli naimattomana. Sisaruksia hänellä oli kolme: Gustaf Jonasson Carlstedt, Anna Jonasdotter Carlstedt ja Helena Johansdotter Carlstedt.

Kunnianosoitukset

Ritarikunnat 

   Keisari Aleksanteri I:n lähetyskunnan muistomitali, jul. 17. marraskuuta 1808.

Lähteet 

 Sibelius-demokanta (Jonas Johanson Carlstedt) Viitattu 14.7.2019

Viitteet 

Suomalaiset juristit
Loviisan pormestarit ja kaupunginjohtajat
Suomen lähetyskunta 1808
Vuonna 1745 syntyneet
Vuonna 1809 kuolleet